**P****rilog 4. - Projektni zadatak**

**PROJEKTNI ZADATAK**

za sklapanje godišnjeg ugovora za usluge energetskog certificiranja stambenih i poslovnih prostora za 2021. godine sukladno članku 23. i 24. Zakona o gradnji (NN 153/13, 20/17, 39/19, 125/19). Svi prostori nalaze se na području grada Rijeke i predstavljaju jednostavne tehničke sustave. Od postojeće dokumentacije dostupni su tlocrti postojećeg stanja.

**ENERGETSKI PREGLED ZGRADE -** sustavan postupak za stjecanje odgovarajućeg znanja o postojećoj potrošnji energije i energetskim svojstvima zgrade ili skupine zgrada koje imaju zajedničke energetske sustave, za utvrđivanje i određivanje isplativosti primjene mjera za poboljšanje energetske učinkovitosti te izradu izvješća o energetskim pregledima zgrade s prikupljenim informacijama i predloženim mjerama, a obavlja ga ovlaštena osoba.

Energetski pregled zgrade uključuje radnje navedene u članku 12., 13. i 14. Pravilnika o energetskom pregledu zgrade i energetskom certificiranju (NN 88/17, 90/20). Energetski pregled provodi se temeljem Metodologije provođenja energetskog pregleda građevina od rujna 2017. godine.

Vrednovanje radnji energetskog pregleda – vrednovanje prethodnih radnji u svrhu dobivanja podataka usklađenih s potrebama energetske iskaznice objekta.

Pregled zgrade – obilazak objekta i pregled usklađenosti dokumentacije i stvarnog stanja na terenu.

**IZDAVANJE ENERGETSKOG CERTIFIKATA -** prema članku 19., 20. i 21. Pravilnika o energetskom pregledu zgrade i energetskom certificiranju (NN 88/17, 90/20).

U sklopu provođenja energetskog pregleda zgrade potrebno je izraditi i prijedlog mjera za poboljšanje energetskih svojstava zgrade.

**DINAMIKA PRUŽANJA USLUGE:** sukladno potrebi Naručitelja, odnosno dinamici objava natječaja za prodaju, davanja u zakup ili najam navedenih prostora, odnosno sklapanja novih ugovora o zakupu i najmu.

**PLANIRANO VRIJEME PRUŽANJA USLUGE**: Ugovor o javnim uslugama sklapa se na period od godinu dana s početkom 1.1.2021. godine.

|  |
| --- |
| **PROCIJENJENA DINAMIKA PRUŽANJA USLUGE** |
|   | Procijenjeni broj potrebnih energetskih certifikata | Planirano vrijeme predaje izrađenih certifikata od dana pisanog naloga |
| siječanj | 20 | 35 dana |
| veljača | 20 | 35 dana |
| ožujak | 20 | 35 dana |
| travanj | 20 | 35 dana |
| svibanj | 20 | 35 dana |
| lipanj | 20 | 35 dana |
| srpanj | 15 | 25 dana |
| kolovoz | 15 | 25 dana |
| rujan | 15 | 25 dana |
| listopad | 15 | 25 dana |
| studeni | 10 | 25 dana |
| prosinac | 10 | 25 dana |